Կենտրոնական գործարար շրջան

[մինի|300x300փքս|[Միդթաուն Մանհեթնը|Միդթաուն Մանհեթն, Նյու Յորքի կենտրոնական գործարար շրջան և Միացյալ Նահանգների խոշորագույն կենտրոնական գործարար շրջան]]
**Կենտրոնական գործարար շրջան (ԿԳՇ),** քաղաքի առևտրային և գործարար կենտրոնը։ Այն ներառում է առևտրային տարածքներ և գրասենյակներ, իսկ խոշոր քաղաքներում հաճախ նաև բնութագրվում է որպես ֆինանսների շրջան։ Աշխարհագրական առումով այն հաճախ համընկնում է «քաղաքի կենտրոնի» կամ «դաունթաունի» հետ։ Այնուամենայնիվ, այս հասկացությունները պարտադիր չէ, որ համարժեք լինեն․ բազմաթիվ քաղաքներում **կենտրոնական գործարար շրջանը** կարող է տեղակայված լինել ավանդական քաղաքային կենտրոնից դուրս, և հնարավոր է, որ մեկ քաղաքային տարածքում գոյություն ունենան մի քանի նման շրջաններ։ Կենտրոնական գործարար շրջանը սովորաբար ունի բարձր հասանելիություն և առանձնանում է մասնագիտացված ապրանքների ու ծառայությունների մեծ բազմազանությամբ և խտությամբ՝ համեմատած քաղաքի այլ հատվածների հետ։

Չիկագոյում Չիկագոյի Լուփը հանդիսանում է Միացյալ Նահանգների երկրորդ խոշորագույն կենտրոնական գործարար շրջանը։

Մեխիկոն նույնպես ունի իր պատմական քաղաքային կենտրոնը՝ գաղութատիրական ժամանակաշրջանի «Սենտրո Իստորիկո» (Centro Histo՛rico), ինչպես նաև երկու ԿԳՇ՝ համապատասխանաբար 20-րդ դարի կեսերից մինչև վերջերը ձևավորված Պասեո դե լա Ռեֆորման (Paseo de la Reforma) Պոլանկոյում և նորակառույց Սանտա ֆեն։ Ռուսաստանի խոշորագույն կենտրոնական գործարար շրջանը Մոսկվայում գտնվող Մոսկվայի միջազգային բիզնես կենտրոնն է։

Կենտրանական գործարար շրջանի ձևն ու տեսակը գրեթե միշտ սերտորեն արտացոլում են քաղաքի պատմությունը։ Պատմական և մշակութային հիմքը պահպանելու նպատակով խիստ պահպանման օրենքներ և շենքերի առավելագույն բարձրության սահմանափակումներ ունեցող քաղաքներում կենտրոնական գործարար շրջանը կարող է գտնվել քաղաքի կենտրոնից բավական հեռու (իսկ որոշ դեպքերում՝ նույնիսկ քաղաքի վարչական սահմաններից դուրս)։ Այս տարբերակումը բավական տարածված է Եվրոպական քաղաքներում, ինչպիսիք են՝ Լոնդոնը, Փարիզը, Մոսկվան, Վիեննան, Պրահան և Բուդապեշտը։ Նոր Աշխարհում քաղաքները արագ զարգացան ժամանակակից տրանսպորտի ձևավորումից հետո, ուստի մեկ կենտրոնը հաճախ ներառում էր տարածաշրջանի ամենաբարձր շենքերից շատերը և միաժամանակ ծառայում էր որպես առևտրային և մշակութային քաղաքային կենտրոն։

21-րդ դարում աճող ուրբանիզացիան հանգեցրել է մեգաքաղաքների ձևավորմանը, որոնք հաճախ ունեն քաղաքի տարածքում տարածված մի քանի կենտրոնական գործարար շրջաններ։ Քաղաքների «դաունթաուն» հատվածները, հատկապես Հյուսիսային Ամերիկայում, հաճախ տարբերակվում են կենտրոնական գործարար շրջաններից և քաղաքային կենտրոններից։ Ոչ մի երկու ԿԳՇ-ը չունեն նույն տարածական ձևը, սակայն գոյություն ունեն որոշ ընդհանուր երկրաչափական օրինաչափություններ, որոնք հիմնականում պայմանավորված են կենտրոնացված առևտրային և արդյունաբերական գործունեությամբ։

## Ավստրալիա
Ավստրալիայում «ԿԳՇ» տերմինը լայնորեն կիրառվում է ինչպես պաշտոնական, այնպես էլ խոսակցական լեզվում՝ քաղաքի կենտրոնի իմաստով։ Երեք խոշորագույն քաղաքները՝ Սիդնեյը, Մելբուռնը և Բրիսբենը, ունեն մեծ կենտրոնական գործարար շրջաններ։ Սիդնեյում ձևավորվում են աճող միկրոկենտրոնական գործարար շրջաններ, որոնք ծառայում են որպես իրենց համապատասխան տարածքների կենտրոններ ԿԳՇ-ից դուրս։ Դրանց օրինակներն են Պարամատան (որը համարվում է Արևմտյան Սիդնեյի ֆինանսական կենտրոնը), Չաթսվուդը և Հյուսիսային Սիդնեյը։ Բացի այդ, Բրիսբենի ծայրամասերում՝ Բրիսբեն-Գոլդ Քոստ քաղաքային ագլոմերացիայի կազմում (մոտ երեք միլիոն բնակչությամբ), Սաութփորտում ձևավորվում է նոր միկրոկենտրոնական գործարար շրջան։
Պատկեր:Sydney_CBD,_northeast_view_20230224_1.jpg|Սիդնեյի կենտրոնական գործարար շրջան
Պատկեր:CBD_Melbourne.jpg|Մելբուռնի կենտրանական գործարար շրջան
Պատկեր:Skylines_of_Brisbane_CBD_in_June_2019_seen_from_Paddington,_Queensland.jpg|Բրիսբենի կենտրոնական գործարար շրջան
Պատկեր:Perth_CBD_skyline_from_State_War_Memorial_Lookout,_2023,_04_b.jpg|Փերթի կենտրոնական գործարար շրջան
Պատկեր:Adelaide_skyline,_December_2022.jpg|Ադելաիդայի կենտրանական գործարար շրջան
Պատկեր:Darwin_homebanner_(cropped).jpg|Դարվինի կենտրոնական գործարար շրջան
Պատկեր:Canberra_Civic_Centre-1.jpg|Կանբերայի կենտրոնական գործարար շրջան


## Բրազիլիա
Սան Պաուլոն բազմակողմանի քաղաք է, բազմաթիվ գործարար շրջաններով։ Ավենիդա Ֆարիա Լիման և հարակից շրջանները՝ Իթայմ Բիբին և Վիլա Օլիմպիան, այժմ ֆինանսական գործունեության մեծ մասը կենտրոնացնում են Սան Պաուլոյում և Բրազիլիայում։ Ավենիդա Պաուլիստան և հարակից փողոցները լավ հաստատված ֆինանսական կենտրոն են, որտեղ գործում են բազմաթիվ բանկային գրասենյակներ և ընկերությունների գլխամասեր, ինչպես նաև հիվանդանոցներ։ Իր Պատմական կենտրոնը քաղաքի առաջին բիզնես կենտրոնն էր․ այնտեղ է գտնվում Սան Պաուլոյի Ֆոնդային Բորսան։ Ավենիդա Բեռինի, Դոկտոր Չուչրի Զայդան և Նասաուս Ունիդաս համալիր շրջանները, որը քաղաքում վերջինն է ձևավորված, ունեն բազմազգ ընկերությունների գրասենյակներ և առևտրային ծառայություններ։

Բրազիլիայի երկրորդ խոշորագույն քաղաք Ռիո դե Ժանեյրոյում գլխավոր գործարար շրջանը դեռ գտնվում է քաղաքային կենտրոնում, որտեղ տեղակայված են Petrobra՛s և Vale ընկերությունների գլխամասերը, սակայն բիզնեսի կենտրոնացում կա նաև Բոտաֆոգո նավահանգստում և Բարա դա Տիջուկա նորաշեն պանդիկ քաղաքամասում, որը գտնվում է քաղաքի արևմտյան հատվածում։
Պատկեր:Avenida_Paulista_-_chão.jpg|Ավենիդա Պաուլիստա, Սան Պաուլո
Պատկեր:Marginal_Pinheiros_e_Jockey_Club.jpg|Իթայմ Բիբի, Մարգինալ Պինեյրոսին տեսարանով, Սան Պաուլո
Պատկեր:14_06_2019_Foto_do_dia_(48063388692).jpg|CENU Բրուքլին Նովոյում, Սան Պաուլո
Պատկեր:Vale_do_Anhangabaú_Sao_Paulo.jpg|Սան Պաուլոյի պատմական կենտրոն, որտեղ գտնվում է Սան Պաուլոյի ֆոնդային բորսան
Պատկեր:Vila_Olímpia.JPG|Ավենիդա Ֆարիա Լիմա Վիլա Օլիմպիայում, Սան Պաուլո
Պատկեր:Itaim_Bibi_Business_District.jpg|Իթայմ Բիբի Պիրեյոսում, Սան Պաուլո
Պատկեր:Skyline_of_São_Paulo_at_dusk_(318298)_(cropped).jpg|Ջարդինս, Սան Պաուլո
Պատկեր:Urca,_Rio_de_Janeiro_-_State_of_Rio_de_Janeiro,_Brazil_-_panoramio_(14).jpg|Դաունթաուն, Ռիո դե Ժանեյրո
Պատկեր:Belo_Horizonte_view_081610.jpg|Սենտրու, Բելու Օրիենտի
Պատկեր:Bairro_de_Boa_Viagem_-_Zona_Sul_-_Recife,_Pernambuco,_Brasil.jpg|Բոա Վիաժեմ, Ռեսիֆե


## Չինաստան

Պատկեր:Skyline_of_Beijing_CBD_with_B-5906_approaching_(20211016171955).jpg|Կենտրոնական գործարար շրջան, Պեկին
Պատկեր:Pudong_Shanghai_November_2017_panorama.jpg|Լուպազուլ, Շանհայ
Պատկեր:Guangzhou_skyline.jpg|Չուպանգ Նյու Թաուն, Գուանչժոու
Պատկեր:Commercial_area_of_futian_to_east2020.jpg|Ֆուտան շրջան, Շենժեն
Պատկեր:Jiefangbei.jpg|Ջելանգբես, Չոնգորգ
Պատկեր:天津中央商务区1.jpg|Սյաոբայլոու, Տանին
Պատկեր:东方之门1.jpg|Ջինջի լիճ,Սուչժոու
Պատկեր:Wuhan_CBD_Buildings.jpg|Վանգջեսդուն, ՈՒհան
Պատկեր:杭州钱江新城_4.jpg|Քրանպանգ Հիմա քաղաք,Հանգչժոու
Պատկեր:Hexi_CBD,_Nanjing.jpg|Հեքսի Նոր Քաղաք, Նարինգ
Պատկեր:Ningbo_South_Business_District_24-09-2018.jpg|Նինգբո Հարավ, Նինգտո
Պատկեր:51361-Qingdao_May_Fourth_Square.jpg|Մայիսի Չորրորդ Հրապարակ, Ցինդաո
Պատկեր:Furong_Middle_Road.jpg|Ֆուրոնգ, Չանշա
Պատկեր:20220812_Central_Business_District_of_Zhengdong_New_Area.jpg|Չժենդոն նոր տարածք,Չժենչժոու
Պատկեր:Qiandeng_Lake_Park_at_Night_9.jpg|Քանդենգ լիճ, Ֆոշան
Պատկեր:Fuzhou_Taixi_CBD.jpg|Միրյանգ Հյուսիս, Ֆուչժոու
Պատկեր:Skyline_of_CBD,_Jinan,_China.jpg|Լիքսիա Դեդրիկտ,Ջինան
Պատկեր:Skylines_of_Hefei_at_Tianehu.jpg|Տյանե Լակո, Հոֆեր
Պատկեր:南宁东盟商务区.jpg|ԱՍԵԱՆ-ի գործարար թաղամաս,Նաննինգ
Պատկեր:Hengqin_Port2021.jpg|Հիգին,Չժուհայ
Պատկեր:Urumqi_Skyline_July_2019.jpg|Տուանշան թաղամաս,ՈՒրզեգ


## Կոլումբիա
Կոլումբիայի ամենամեծ կենտրոնական գործարար շրջանը գտնվում է Բոգոտա քաղաքում՝ Centro Internacional տարածքում, որտեղ Հարավային Ամերիկայի ամենաբարձր շենքերից մի քանիսը վերափոխվել են դառնալով Scotiabank Colpatria, Davivienda և Bancolombia բանկերի ազգային գլխավոր գրասենյակներ, ինչպես նաև այլ կազմակերպությունների կենտրոններ։

Տարիների ընթացքում Բոգոտա քաղաքում ձևավորվել են նաև փոքր գործարար շրջաններ, որոնցից են Avianca Chile-ն և Ciudad Salitre-ն։ Այստեղ տեղակայված են այնպիսի ընկերություններ և կազմակերպություններ, ինչպիսիք են Avianca, Rappi, Johnson & Johnson և Terpel, ինչպես նաև հյուրանոցային ցանցեր՝ Hilton, Hyatt, Marriott, Sheraton, Ramada, City Express, Aloft և Novotel; Complejo Santa Bárbara համալիրում էլ գտնվում է քաղաքի միակ W հյուրանոցը։

Կոլումբիայի կարևոր այլ կենտրոնական գործարար շրջաններից են Parque Berrío տարածքը Մեդելին Քաղաքում, Bocagrande շրջանը Կարտախենա քաղաքում (որը երկրի ամենամեծ տուրիստական գործարար շրջանն է), ինչպես նաև Paseo de Bolívar պողոտան Բառանկիլյա քաղաքում։
Պատկեր:Baluarte_de_Santiago_CTG_11_2019_2137.jpg|Bocangrande շրջան, Կարտախենա քաղաքում, Կոլումբիայի Կարիբյան տարածաշրջանի ամենամեծ ԿԳՇ
Պատկեր:Iglesia_de_Nuestra_Señora_de_la_Candelaria.JPG|Parque Berrío տարածքը Մեդելին քաղաքում, Կոլումբիայի երկրորդ ամենամեծ ԿԳՇ
Պատկեր:Torre_de_Cali_(1).JPG|Downtown Cali, այն Կոլումբիայի Խաղաղօվկիանոսյան տարածաշրջանի ամենամեծ ԿԳՇ
Պատկեր:Edificio_North_Point_Bogotá_,_Cund.jpeg|North Point CBD շրջանը Բոգոտա քաղաքում, երրորդ ամենամեծ ԿԳՇ
Պատկեր:Grand_Bay_Club.jpg|Grand Bay Club շրջանը Բառանկիլյա քաղաքում, երկրորդ ամենամեծ ԿԳՇ


## Ֆրանսիա
Լա Դեֆանս շրջանը, որը գտնվում է Փարիզ քաղաքի արևմուտքում, Ֆրանսիայի ամենամեծ կենտրոնական գործարար շրջանն է։ 2025 թվականի դրությամբ Լա Դեֆանսը համարվում է Ովրոպայի ամենամեծ հատուկ նախագծված գործարար շրջանը։

Լա Դեֆանսում տեղակայված են աշխարհի 500 խոշորագույն ընկերություններից 19-ը, մինչդեռ Փարիզի տարածաշրջանը ընդհանուր առմամբ հյուրընկալում է աշխարհի 500 խոշորագույն ընկերություններից 29-ը, հաստատվելով որպես Եվրոպայի առաջին քաղաք (իսհ աշխարհում՝ երրորդը) Fortune Fortune Global 500-ում դասակաարգված ընկերությունների քանակով։
Պատկեր:La_Défense_depuis_l'Arc_de_Triomphe_Janvier_2023.jpg|Փարիզ
Պատկեր:Lyon-part-dieu-2023.jpg|Լիոն
Լա Պաղտ Դիյո (ֆրանսերեն; [la paʁdjø]) հանդիսանում է կենտրոնական գործարար շրջան Լիոն քաղաքի 3-րդ վարչական շրջանում՝ Ֆրանիայում։ Այն Ֆրանսիայի երկրորդ ամենամեծ երրորդային (ծառայությունների ոլորտի) շրջանն է՝ զիջելով միայն Լա Դեֆանս շրջանին, որը գտնվում է Մեծ Փարիզ տարածաշրջանում։ Տարածքում է գտնվում նաև Լիոնի գլխավոր երկաթուղային կայարանը՝ Gare de La Part-Dieu:

## Գերմանիա
[մինի|[Մայնի Ֆրանկֆուրտ|Ֆրանկֆուրտի կենտրոնական գործարար շրջան, Գերմանիա]]
Գերմանիայում կենտրոնական գործարար շրջանը նկարագրելու համար հաճախ օգտագործում են *Innenstadt* և *Stadtzentrum* տերմինները։ Դրանք բառացիորոն թարգմանվում են որպես «ներքին քաղաք» և «քաղաքի կենտրոն»։ Խոշոր քաղաքներից մի քանիսը ունեն մեկից ավելի կենտրոնական գործարար շրջան։ Օրինակ՝ միայն Բեռլինը ունի երեք նման շրջան։

Սառը պատերազմի ընթացքում քաղաքի բաժանված լինելու պատճառով Բեռլինում ձևավորվել էին գործարար շրջաններ թե՛ Արևմտյան մասում (Kurfürstendamm) թե՛ Արևելյան մասում (Alexanderplatz), ինչպես նաև նորակառույց գործարար շրջան՝ Potsdamer Platz-ի շրջակայքում։ Քաղաքի պատմական կենտրոնը (որտեղ գտնվում են Reichstag building, Brandenburg Gate և դաշնային նախարարությունների մեծ մասը) հիմնականում լքվել էր, երբ Բեռլինի Պատը հատում էր այդ տարածքը։ Միայն վերամիավորումից հետո, Potsdamer Platz-ի վերակառուցմամբ, ինչպես նաև բազմաթիվ առևտրի կենտրոնների, պետական նախարարությունների, դեսպանատների, գրասենյակային շենքերի և ժամանցի վայրերի կառուցմամբ, այդ տարածքը վերակենդանացվեց։

Ֆրանկֆուրտ ամ Մայն քաղաքի կենտրոնում գտնվում է «Bankenviertel» կոչվող գործարար շրջանը։

Դյուսելդորֆում գտնվող գործարար շրջանը տեղակայված է հայտնի բարձրակարգ փողոցի՝ Königsallee-ի շուրջ, որտեղ կենտրոնացած են բանկեր, խանութներ և գրասենյակներ։

## Հոնկոնգ
Ավանդաբար Հոնկոնգի կենտրոնական գործարար շրջանը (ԿԳՇ) համարվում է Central շրջանը, որտեղ տեղակայված են բազմաթիվ բազմազգ ֆինանսական ծառայություններ մատուցող ընկերությունների գլխավոր գրասենյակներ։ Տարբեր երկրների գլխավոր հյուպատոսություններն ու հյուպատոսությունները նույնպես գտնվում են այս տարածքում, ինչպես նաև Government Hill-ը՝ նախկին կառավարության նստավայրի վայրը։ Քանի որ Hong Kong SAR Governmentի գլխավոր գրասենյակը տեղափոխվել է Tamar (Admiralty), հարակից տարածքը նույնպես համարվում է կենտրոնական գործարար շրջանի մաս։

Բացի այդ, Քուորի Բեյում գտնվող Taikoo Place համալիրը և դրա շրջակայքը, ներառյալ Ադմիրալթի, Վան Չայ և Քոզվեյ Բեյ շրջանները, ինչպես նաև Ցիմ Շա Ցույ, Կվուն Տոնգ և Կոուլուն Բեյ տարածքները, համարվում են Հոնկոնգի կարևոր գործարար շրջաններ։
Պատկեր:Hong_Kong_Island_Skyline_2009.jpg|Ցենտրալ և Ադմիրալթի
Պատկեր:Vista_del_Puerto_de_Victoria_desde_Sky100,_Hong_Kong,_2013-08-09,_DD_10.JPG|Ցիմ Շա Ցույ
Պատկեր:Wan_Chai_Overview_2008.jpg|Վան Չայ
Պատկեր:Taikoo_Place_2016.jpg|Քուորի Բեյ


## Հնդկաստան
Հնդկաստանի մայրաքաղաք Նյու Դելին հայտնի է իր կենտրոնական գործարար շրջանով՝ Connaught Place։ Երկրի ֆինանսական մայրաքաղաքի համար հայտնի կենտրոնական գործարար շրջանը գտնվում է Bandra Kurla Complex քաղաքում՝ Մումբայում։ Ինքը Մումբայ քաղաքում կան նաև այլ ԿԳՇ շրջաններ, օրինակ՝ Nariman Point, որը ընդգրկում է նաև Անդհերի և Փարելի շրջանները։ Parry's Corner և Nungambakkam շրջանները հանդիսանում են Չեննայ քաղաքի հիմնական կենտրոնական գործարար շրջաններից։

Բանգալոր քաղաքում կան հինգ կարևոր գործարար շրջաններ՝ UB City, Brigade Gateway, Koramangala, Indiranagar և Electronic City։ Լաքհնաու քաղաքում կան երեք գործարար շրջաններ՝ ներառյալ Hazratganj Market, Gomti Nagar Extension և Aminabad։ Կալկաթա քաղաքում նույնպես կան կենտրոնական գործարար շրջաններ՝ այդ թվում՝ B.B.D. Bagh, Park Circus, Esplanade, Salt Lake Sector V և New Town։
Պատկեր:Kolkata_Central_business_district's_Skyline.jpg|Չաուրինգհիի համայնապատկեր, Կալկաթա
Պատկեր:Gachibowli,_in_the_Hyderabad_city,_Telengana_43.jpg|Հայդարաբադի ֆինանսական շրջանի համայնապատկեր
Պատկեր:UB_City,_Bangalore.JPG|Բանգալոր կենտրոնական գործարար շրջան
Պատկեր:Skyscrapers_connaught_place_New_Delhi.JPG|Քոննոթ Փլեյս, Նյու Դելի
Պատկեր:ওরলির_গগনরৈখিক_দৃশ্য.jpg|Փարել, Մումբայ


## Ինդոնեզիա
Ինդոնեզիայի ամենամեծ կենտրոնական գործարար շրջանը գտնվում է Golden Triangle (ինդոնեզերեն՝ *Segitiga Emas*)՝ Ջակարտա քաղաքում։ Սուդիրմանի կենտրոնական գործարար շրջանը, որը գտնվում է Գոլդեն Թրայանգլի տարածքում, Ինդոնեզիայում իր տեսակի առաջին սուպերբլոկն է և քաղաքի ամենամեծ առևտրային կենտրոններից մեկը։ Ջակարտա քաղաքը սկսեց իր գործարար շրջանների զարգացումը 1960-ականների սկզբին, նախքան 1962 թվականին կազմակերպվեր Ասիական խաղերը։

Սուրաբայա քաղաքում՝ Արևելյան Յավայի մարզում, կառուցվեց քաղաքի առաջին կենտրոնական գործարար շրջանը՝ Դառմո ռեգիոնում։ Շինարարությունը նախատեսվում էր ավարտել մինչև 2018 թվականը՝ ներառելով 150 SOHO միավոր և 500 բնակարան։

## Իտալիա
Իտալիայում գործարար շրջանները սովորաբար չեն համընկնում քաղաքի աշխարհագրական կենտրոնի հետ, քանի որ քաղաքի կենտրոնը հանդիսանում է պատմական կենտրոնը և սովորաբար այնքան էլ հարմար չէ որպես ժամանակակից կենտրոնական գործարար շրջան։

Ժամանակակից գործարար շրջանների նախադրյալը հանդիսանում է ԵՈՒՌ տարածքը Հռոմում, որտեղ այժմ տեղակայված են բազմաթիվ ազգային և միջազգային ընկերություններ և պետական կառույցներ։

Համաձայնությամբ, ԵՈՒՌ, Նապոլի գործարար շրջան,Միլան գործարար շրջան և Սիթի Լայֆը հանդիսանում են Իտալիայի ամենակարևոր առևտրային շրջաններից։ Բացի այդ, կարևոր գործարար և ֆինանսական կենտրոններ կան նաև Բրեշիա, Ջենոա և Ռեջո Կալաբրիա քաղաքներում։
Պատկեր:Milan_skyline_around_Unicredit_Tower_from_Duomo.jpg|Centro Direzionale di Milano,Պորտա Նուովա երկնաքերերի տեսարան
Պատկեր:Tramonto_civile_-_panoramio.jpg|Բրեշիա Դուե, Բրեշիա
Պատկեր:The_Eni_building,_Quartiere_XXXII_Europa,_Roma,_Lazio,_Italy_-_panoramio.jpg|Հռոմի Պալացցո Էնիի տեսարան
Պատկեր:Veduta_delle_tre_torri_del_quartiere_Citylife_a_Milano.jpg|Սիթի Լայֆ,Միլան
Պատկեր:Il_Centro_San_Benigno_a_Genova_visto_da_Mura_degli_Angeli,_settembre_2014.jpg|Կորտե Լամբրուսկինի, Ջենովա


## Ճապոնիա
* Ֆուկուոկա (Չուո-կու, Ֆուկուոկա)
* Հիրոսիմա (Նակա-կու, Հիրոսիմա)
* Կոբե (Չուո-կու, Կոբե)
* Կիոտո (Նակագյո-կու, Կիոտո)
* Նագոյա (Նակա-կու, Նագոյա, Նակամուրա-կու, Նագոյա)
* Օսակա (Չուո-կու, Օսակա, Կիտա-կու, Օսակա)
* Սապորո (Չուո-կու, Սապորո)
* Սենդայ (Աոբա-կու, Սենդայ)
* Տոկիո (Տոկիոյի հատուկ շրջաններ)
* Յոկոհամա (Նակա-կու, Յոկոհամա)

Պատկեր:View_from_Fukuoka_Tower_at_Blue_Hour.jpg|Ֆուկուոկա( Տենջին)
Պատկեր:Hiroshima_skyline.jpg|Հիրոսիմա (Հոնդորի)
Պատկեր:Kobe_Kobe_Port_Tower_Panoaramablick_03.jpg|Կոբե (Սանոմիա)
Պատկեր:Kyoto_Skylines_from_Shōren-in03.jpg|Կիոտո (Նակագյո-կու)
Պատկեր:Sakae_night.jpg|Նագոյա (Սակաե)
Պատկեր:Meieki_from_Heiwa_Park_Aqua_Tower.jpg|Նագոյա ( Մերեկա )
Պատկեր:Viewed_from_the_Nakanoshima_Festival_Tower_in_201510_001.JPG|Օսակա (Հոմմաչի)
Պատկեր:Osaka_Umeda_Sky_Building_Panoramablick_05.jpg|Օսակա (ՈՒմեդա)
Պատկեր:SapporoCity_CBD.jpg|Սապորո (Օդորի)
Պատկեր:DownTown_of_SendaiCity02.jpg|Սենդայ (Իչիբանչո)
Պատկեր:六本木之丘天空甲板_(16017557537).jpg|Տոկիո (Չիյոդա)
Պատկեր:Tokyo_Skyline20210123.jpg|Տոկիո (Շինջուկու)
Պատկեր:Akasaka_skyline_201806.jpg|Տոկիո (Մինատո)
Պատկեր:Yokohama_Marine_Tower_(view_from)_04.JPG|Յոկոհամա (Կաննայ)


## Ղազախստան
Ղազախստանում կենտրոնական գործարար շրջանները հիմնականում կենտրոնացած են երկրի խոշորագույն քաղաքներում՝ Ալմաթիում և Աստանաում։ Ալմաթին, լինելով նախկին մայրաքաղաքը և ֆինանսական կենտրոնը, հյուրընկալում է ազգային և միջազգային ընկերությունների գրասենյակների մեծ մասը, մինչդեռ Աստանան, որպես քաղաքական կենտրոն, զարգացնում է ժամանակակից առևտրային շրջաններ՝ պետական կառույցների հարևանությամբ։

Ալմաթիում «Nurly Tau» բիզնես կենտրոնը հանդես է գալիս որպես բազմաֆունկցիոնալ հանգույց՝ միավորելով գրասենյակային տարածքներ, բնակելի միավորներ և ժամանցային ենթակառուցվածքներ։ Այն զբաղեցնում է մոտավորապես 300,000 մ² տարածք և կազմակերպված է «քաղաք քաղաքի մեջ» սկզբունքով՝ ներառելով A դասի գրասենյակներ, ժամանցային գոտիներ և ստորգետնյա կայանատեղիներ։ Ալմաթիում այլ գործարար շրջաններից են «Esentai Tower»-ը և «Kabanbai Batyr» պողոտայի երկայնքով գտնվող տարածքները, որտեղ տեղակայված են ֆինանսական հաստատություններ և կորպորատիվ գլխավոր գրասենյակներ։

Աստանայի հիմնական գործարար շրջանը Կենտրոնական գործարար շրջանն է (Central Business District), որտեղ գտնվում են պետական շենքեր, բանկեր և ժամանակակից գրասենյակային աշտարակներ։ Այն նախագծված է աջակցելու քաղաքի արագ քաղաքային զարգացմանը և երկրի մայրաքաղաքի կարգավիճակին։
Պատկեր:Nurly_Tau_(AP4M2448_1PS)_(28456673904).jpg|Նուրլի Տաու գործարար կենտրոն Ալմաթիում, Ղազախստան


## Պակիստան
[մինի|[Քլիֆթոն, Քարաչի, Պակիստան]]
[alt=3D render of Pakistan's first Central Business District currently under construction.|մինի|[Պակիստան|Պակիստանի առաջին կենտրոնական գործարար շրջանը կառուցման փուլում]]
Պակիստանում կենտրոնական գործարար շրջանը կամ խոշոր, կենտրոնացված քաղաքային տարածքը հաճախ կոչվում է «shehar»։ Կարաչին երկրի ամենամեծ քաղաքն է և տնտեսական կենտրոնը; «I. I. Chundrigar» ճանապարհը հանդիսանում է քաղաքի հիմնական ֆինանսական շրջանը։ «Shahra-e-Faisal»ը նույնպես Պակիստանի ամենակարևոր գործարար շրջաններից մեկն է։

Գուլբերգ շրջանը Լահորում ունի բազմաթիվ կարևոր գրասենյակային շենքեր, ինչպես նաև բարձրահարկ շենքեր և առևտրի կենտրոններ։ Պակիստանում առաջին կենտրոնական գործարար շրջանը՝ Լահոր Կենտրոնական Բիզնես Շրջանն է (հայտնի նաև որպես Central Business District Punjab կամ CBD Punjab), ստեղծվել է խորհրդարանի ակտով (LCBDDA Act, 2021) 2021 թվականի փետրվարին։

«Ջիննա պողոտա»-ն Իսլամաբադ քաղաքի հիմնական գործարար շրջանն է, իսկ «Բլյու Էրիա»-ն հանդիսանում է քաղաքի կենտրոնական գործարար շրջանը։

«Դ Գրաունդ»-ը հանդիսանում է Ֆեյսալաբադ քաղաքի կենտրոնական գործարար շրջանը, իսկ «Սադդար»-ը՝ Ռավալպինդի քաղաքի հիմնական կենտրոնական գործարար շրջանը։

## Պերու
[մինի|[Լիմա|Լիմայի կենտրոնական գործարար շրջան, Պերու]]
Պերուում կենտրոնական գործարար շրջանը հանդիսանում է Սան Իսիդրո շրջանը՝ Լիմաում, որտեղ կենտրոնացած են երկրի ֆինանսական ոլորտի գլխավոր գրասենյակների մեծ մասը։ Չնայած այն հիմնականում դեռևս բնակելի շրջան է, տարածքում և դրա հարակից հատվածներում ակտիվորեն զարգացած են առևտրային և գործարար գործունեությունները։  Շրջանը ունի շուրջ 63,000 մշտական բնակիչ, իսկ աշխատանքային օրերին այստեղի «լողացող» բնակչությունը գերազանցում է օրական 700,000-ը՝ կազմված քաղաքի այլ շրջաններից ժամանող աշխատողներից։.

Սան Իսիդրոն սպասարկվում է «El Metropolitano» արագ ավտոբուսային համակարգի երեք կայարաններով՝ Estación Javier Prado, Estación Canaval y Moreyra (օրական ավելի քան 16,000 ուղևորով) և «Estación Aramburú»-ով։

21-րդ դարի սկզբին Սուրկո (հարավարևելյան շրջան) տարածքում գրանցվեց բարձրակարգ կորպորատիվ կառուցապատման զգալի աճ՝ հատկապես Avenida Manuel Holguín, Avenida El Derby, Avenida El Polo և Avenida La Encalada պողոտաների շրջանում։ Սա պայմանավորված էր շինարարական թույլտվությունների ավելի մեղմ սահմանափակումներով և միջին ու բարձր դասի բնակելի շրջաններին մոտ լինելու հանգամանքով։ Ակնկալվում է, որ Սուրկոն, ավանդական Սան Իսիդրո և Միլաֆլորես շրջաններից հետո, կդառնա Լիմա քաղաքի նոր ֆինանսական կենտրոնը։

## Ֆիլիպիններ
Ֆիլիպիններում գոյություն ունեն երեք խոշոր կենտրոնական գործարար շրջաններ, որոնք բոլորը գտնվում են Մետրո Մանիլա տարածքում։ Բոնիֆասիո Գլոբալ քաղաքը ամենանոր և ամենամեծ կենտրոնական գործարար շրջաններից մեկն է երկրում։ Հենակետերի վերափոխման և զարգացման վարչություն (ՀՎԶՎ), Այալա Լենդ, և Էվերգրին Հոլդինգսը, վերահսկում են Ֆորտ Բոնիֆասիո զարգացման կորպորացիանը, որը պատասխանատու է  Բոնիֆասիո Գլոբալ քաղաքի գլխավոր հատակագծման համար։ Օրտիգաս կենտրոնը, ավելի քան 100 հեկտար (250 ակր) տարածքով, հանդիսանում է Ֆիլիպինների երկրորդ կարևորագույն գործարար շրջանը՝ Մակատիի կենտրոնական բիզնես շրջանից հետո, և այնտեղ է գտնվում Ասիական զարգացման բանկը։ Միևնույն ժամանակ, Մակատիի կենտրոնական բիզնես շրջանը (հայտնի նաև որպես Մակատիի ԿԳՇ) հանդիսանում է Ֆիլիպինների առաջատար ֆինանսական և ամենամեծ կենտրոնական գործարար շրջանը։
Պատկեր:Clark_Global_city_2023.jpg|Քլարկ Գլոբալ Սիթի
Պատկեր:View_from_Grand_Hyatt_Manila_overlooking_Bonifacio_Global_City_and_Makati_skylines_at_sunset.jpg|Բոնիֆասիո Գլոբալ Սիթի
Պատկեր:Makati_City_Lights_(Jopet_Sy)_-_Flickr.jpg|Մակատիի կենտրոնական գործարար շրջան
Պատկեր:Ortigas_Tonight.jpg|Օրտիգաս Կենտրոն


## Լեհասան
Լեհաստանում կենտրոնական գործարար շրջանը նկարագրելու համար հաճախ օգտագործվում են «*śródmieście*» կամ «*centrum*» տերմինները։
Պատկեր:Panorama_siekierkowski.jpg|Գործարար կենտրոն Վարշավայում
Պատկեր:Katowice_city_centre_(4).jpg|Գործարար կենտրոն Կատովիցեում


## Ռուսաստան
Ռուսաստանի ամենամեծ կենտրոնական գործարար շրջանը հանդիսանում է Մոսկվայի Միջազգային Բիզնես Կենտրոն(ՄՄԲԿ)՝ Մոսկվաում։ Այն առևտրային համալիր է, որը գտնվում է Երրորդ օղակաձև ճանապարհից դեպի արևելք՝ Պրեսնենսկի շրջանի արևմտյան եզրին, քաղաքի Կենտրոնական վարչական շրջանում։ 2021 թվականի դրությամբ այն դեռ գտնվում էր կառուցման փուլում։ ՄՄԲԿ-ի շինարարությունը իրականացվում է Պրեսնենսկի առափնյա փողոցում՝ Մոսկվա գետի ափին, մոտավորապես 4 կմ արևմուտք Կարմիր Հրապարակից, և գտնվում է Երրորդ օղակաձև ճանապարհից հարևանությամբ։ Ծրագիրը զբաղեցնում է մոտ 60 հեկտար տարածք։

Երկրորդ ամենամեծ կենտրոնական գործարար շրջանը Եկատերինբուրգ Սիթին է՝ Եկատերինբուրգում, որը երկրի չորրորդ ամենամեծ քաղաքն է։ Այն գտնվում է Իսետ գետի ափին և 2021 թվականի դրությամբ գտնվում էր զարգացման փուլում։ Տարածքը զբաղեցնում է մոտ 5 հեկտար։
Պատկեր:Moscow_City2019.jpg|ՄՄԲԿ-ն Մոսկվայում, Եվրոպայի և աշխարհի ամենամեծ ֆինանսական կենտրոններից մեկը, ներառում է Եվրոպայի ամենաբարձր երկնաքերներից մի քանիսը։
Պատկեր:Yekaterinburg-City_(September_2022)_-_1.jpg|Եկատերինբուրգ-Սիթի, Եկատրինբուրգ, Ռուսաստանի երկրորդ ամենամեծ կենտրոնական գործարար շրջան
Պատկեր:Grozny,_Russia,_Grozny_Towers_at_night.jpg|Գրոզնի Սիթի, Գրոզնիում


## Սաուդյան Արաբիա
Սաուդյան Արաբիայում կան մի քանի գործարար շրջաններ, այդ թվում՝

* Մեքքա - (Աբդուլլահ թագավորի տնտեսական քաղաք)
* Ռիյադ - (Աբդուլլահ թագավորի ֆինանսական շրջան)

Պատկեր:The_king_Abdullah_Financial_District..JPG
Պատկեր:King_fahad_olaya-road_Riyadh.jpg


## Սինգապուր
[մինի|«[Սինգապուր (գետ)|Սինգապուրի գետի պլանավորման տարածքը՝ դիտված Սինգապուրի գետի արևելյան ափից, որի կենտրոնական գործարար շրջանը գտնվում է գետի արևմտյան ափին»]]
Սինգապուրում կենտրոնական գործարար շրջանը գտնվում է «Downtown Core»-ում, որը կազմում է երկրի կենտրոնական հատվածի (Central Area) պլանավորման մի հատվածը։ Գերակետային խտությամբ հատվածը կենտրոնացած է «Raffles Place»-ում, որտեղ տեղակայված են Սինգապուրի մեծ մասը երկնաքերերի։ Կենտրոնական գործարար շրջանը երբեմն նաև օգտագործվում է ամբողջ «Central Area» տարածքը նկարագրելու համար։

Սինգապուրի ԿԳՇ հանդիսանում է քաղաք-պետության պատմական միջուկը, ինչը նրան դարձնում է ինչպես զբոսաշրջային տեսարժան վայր, այնպես էլ գործարար կենտրոն։ Այն ներառում է մի շարք միջազգային կորպորատիվ գլխավոր գրասենյակներ, Սինգապուրի կառավարման համալսարանը, ինչպես նաև պատմական շենքեր և թանգարաններ։

2016 թվականի դրությամբ Սինգապուրի կառավարությունը նպատակ է դրել զարգացնել Ջուրոնգ Իսթը որպես երկրի երկրորդ կենտրոնական գործարար շրջան։ Տարածքը նաև նշվել է որպես Կուալա Լումպուր–Սինգապուր բարձր արագության երկաթուղային վերջնակետի տեղակայում։

## Հարավային Աֆրիկա
Հարավային Աֆրիկայի ամենամեծ քաղաքները՝ Քեյփթաունը, Դուրբանը, ՅոհանՆեսբուրգը, Պրետորիան և Պորտ Էլիզաբեթը ունեն կենտրոնական գործարար շրջաններ (ԿԳՇ)։ Երկրի կենտրոնական գործարար շրջաններում տեղակայված են Հարավային Աֆրիկայի խոշորագույն ընկերությունների գլխավոր գրասենյակների մեծ մասը, ինչպես նաև օտարերկրյա հաստատություններ։ Կենտրոնական գործարար շրջանները նաև հյուրընկալում են խոշոր կոնվենցիոն կենտրոններ, զբոսաշրջային տեսարժան վայրեր և երկրի ամենաբարձր շենքերի մի մասը։

Քեյփթաունի ԿԳՇ-ն ունի Հարավային Աֆրիկայի ամենաօրիգինալ երկնաքերերի տեսարանը։ Կենտրոնական գործարար շրջանը գտնվում է Բոուլ քաղաքի շրջանում, Թեյբլ լեռան ստորոտում, մոտակայքում՝ «V&A» Ջրվեժն է և Քեյփթաունի նավահանգիստը։
կենտրոն|մինի|400x400փքս|Քեյպթաունի կենտրոնական գործարար շրջան

## Հարավային Կորեա
Հարավային Կորեաի մայրաքաղաք Սեուլում կա երեք կենտրոնական գործարար շրջան։ Սեուլի կենտրոնում գտնվող Սեուլի Դաունթաուն-ը, որը տեղակայված է Ջոնգնո շրջան և Ջունգ շրջան շրջաններում, և պատկանում է Սեուլի բերդապատի ներսի պատմական տարածքին, պատմականորեն եղել է քաղաքի քաղաքական, սոցիալական և մշակութային կենտրոնը։ Այստեղ տեղակայված են բազմաթիվ կորպորատիվ գլխավոր գրասենյակներ և քաղաքական հաստատություններ, և այն շարունակում է մնալ քաղաքի գլխավոր առևտրային շրջան և զբոսաշրջային ամենատարածված հատվածը։ Չնայած երկնաքերերի բարձր խտությանը, ամենաբարձր շենքը՝ SK կառույցը, հասնում է միայն 160 մետրի՝ պատմական պահպանության կանոնակարգերի պատճառով։

Երկրորդ գլխավորը Գանգնամ շրջանն է, որը գտնվում է Սեուլի հարավ-արևելյան մասում և զարգացել է 1980-ականներին։ Այն այժմ հանդիսանում է քաղաքի ամենահարստավոր թաղամասերից մեկը։ Գանգնամ շրջանը կենտրոնացած է Սեուլի տնտեսական ուժի վրա, քանի որ բազմաթիվ առաջատար ընկերությունների գլխավոր գրասենյակներ տեղակայված են Թեհերեն պողոտայում։ Մեծ ճանապարհների թվում են նաև Գանգնամ պողոտա և Յեոնդոնգ պողոտա, որտեղ տեղակայված է նաև COEX mall։ Գանգնամի ամենաբարձր շենքերն են «Տաուեր Փելես Ուան», «Թրեյդ Թաուեր», «Գանգնամ Ֆայնանս Սենթեր»-ը և «Պառնաս Թաուեր»-ը։

Սեուլի երրորդ կենտրոնական գործարար շրջանը՝ Յոիդո, գտնվում է Սեուլի կենտրոնում՝ Յեոնգդյունգպո շրջանում գտնվող կղզում։ Յոիդոն զարգացել է 1970-ականներին, սակայն 1990-ականներից դարձել է Սեուլի ֆինանսական կենտրոնը։ Տարածքի չափերով փոքր է մյուս երկու շրջաններից, բայց այստեղ են գտնվում Սեուլի ամենաբարձր երկնաքերերից մի քանիսը, այդ թվում՝ «Պարկ1 Թաուեր», «Սեուլի միջազգային ֆինանսական կենտրոն» և «63 Բիլդինգ»-ը։ Յոիդոնում տեղակայված են նաև Հարավային Կորեայի Ազգային ժողովը, մի շարք մեդիա ընկերություններ և քաղաքական հաստատություններ։

Փոքր, բայց նշանակալի կենտրոնական գործարար շրջաններ Հարավային Կորեայում են՝ Ջամսիլ, որտեղ գտնվում է 555 մետր բարձրությամբ «Լոտտե Ուորլդ Թաուեր», «Գուրո Դիջիթալ Կոմպլեքս», «Գասան Դիջիթալ Կոմպլեքս», «Մագոկ Գործարար շրջան», «Սանգամ Դիջիթալ Մեդիա Սիթի», «Մունջեոնգ Ադմինիստրատիվ Թաուն» և «Մապո պողոտա»։ Յոնգսան կայարանի շրջակայքը, ներառյալ առաջարկվող Յոնգսան միջազգային գործարար շրջան, համարվում է առաջացող խոշոր առևտրային շրջան, որը կաշխատի համակցված ռեժիմով հարակից Յոիդոյի հետ։

Հարավային Կորեայի երկրորդ ամենամեծ քաղաքում՝ Բուսանում, կենտրոնական գործարար շրջանը գտնվում է Ջունգանգ պողոտայի երկայնքով՝ սկսվելով Սեոմյեոն կայարանի առևտրային շրջանից և տարածվելով հարավ՝ Բուսան միջազգային ֆինանսների կենտրոնի մոտակայքում՝ «Մունհյոն-դոնգ» և «Բուսան կայարանի շրջակա տարածք», որտեղ տեղակայված են բազմաթիվ կորպորատիվ գրասենյակներ։ Բուսանի երկրորդ խոշոր գործարար շրջանը՝ Սենթում քաղաքում գտնվում է Հաեունդե շրջանում։
Պատկեր:Yoon_Dongju_19_(7869936998).jpg|Սեուլ (Դաունթաուն Սեուլ)
Պատկեր:Seoul_Tower_View.jpg|Սեուլ (Գանգնամ)
Պատկեր:Yeouido,_Seoul.jpg|Սեուլ (Յոիդո)
Պատկեր:Busan_Haeundae_Centum_City.jpg|Բուսան (Հաեունդե)


## Իսպանիա
Իսպանիաում ամենամեծ կենտրոնական գործարար շրջանները գտնվում են մայրաքաղաք Մադրիդում։Պասեո դե լա Կաստելլանան ներառում է քաղաքի հիմնական գործարար շրջանները՝ «Եվրոպայի Դարպաս»-ը, «ԱԳԳՏ»-ն, և «ԿՏԲԱ»-ն։ «ԱԳԳՏ»-ն գտնվում է 19 հեկտար (47 ակր) տարածքով՝ մոտ Ռեալ Մադրիդի մարզադաշտ Սանտյագո Բերնաբեուին։ Այն հանդիսացել է երկրի գլխավոր գործարար տարածքը 20-րդ դարի վերջում, երբ այս տարածաշրջանում կառուցվել են մեծ մասը երկնաքերերի։ «ԱԳԳՏ»-ի ամենաբարձր շենքը Տորրե Պիկասոն է, որը նախագծել է ճարտարապետ Մինորու Յամասակին և հյուրընկալում է մի շարք միջազգային ընկերությունների ազգային գլխավոր գրասենյակներ, այդ թվում՝ Գուգլը և Դելոյթը։

Գործարային գործունեությունը ընդլայնվում է նաև Մադրիդ Նուևո Նորթեում, որի կառուցումը սկսվում է 2025 թվականին։ Այն կլինի Եվրոպայի ամենամեծ քաղաքային վերակառուցման նախագծերից մեկը և կներառի նոր կենտրոնական գործարար շրջան, որը կապակցված կլինի արդեն կառուցված Չուատրո Տորես գործարար շրջանի հետ։

«Եվրոպայի Դարպաս»-ը ունի երկվորյակ աշտարակներ, որտեղ տեղակայված են իսպանական Բանկիան և անշարժ գույքի ընկերություն Ռեալիան։ «Եվրոպայի Դարպաս»-ից հյուսիս տեղակայված է «ԿՏԲԱ»-ը, որը բաղկացած է չորս երկնաքերից՝ Իսպանիայի ամենաբարձր շենքերը։ Նշանավոր ճարտարապետներ, այդ թվում՝ Նորման Ֆոսթերը, Իեոհ Մինգ Պեյը և Սեզար Պելլին նախագծել են աշտարակները, որոնք ավարտվել են 2008 թվականին։ Ամենաբարձր շենքը, Տորրե դե Կրիստալը, Արևմտյան Եվրոպայում չորրորդ ամենաբարձր շենքն է՝ 250 մետր (820 ֆուտ) բարձրությամբ։ Համալիրը հյուրընկալում է մի շարք միջազգային ընկերությունների իսպանական գլխավոր գրասենյակները, այդ թվում՝ ԿՊՄԳ, Կոկա-Կոլա, Ֆոլկսվագեն,  Բանկիա, Սեպսա, ՓԴԲԻ, ՕՀԼ, ինչպես նաև Նիդերլանդների, Միացյալ Թագավորության, Կանադայի և Ավստրալիայի դեսպանատներ, և հինգաստղանի հյուրանոց՝ պատկանում է «Eurostars»-ին։ Հինգերորդ աշտարակը նախատեսված է «դե Էմպրեզա» համալսարանի համար։

Բարսելոնայում քաղաքի երկու հիմնական գործարար շրջաններն են 22@, Գրան Վիա և Գրանվիա լ’Օսպիտալետ։ Կատալոնիայի մայրաքաղաքը հայտնի չէ երկնաքերերով կամ ֆինանսական կենտրոններով, սակայն հյուրընկալում է մի շարք մեդիա և տեխնոլոգիական ընկերություններ, այդ թվում՝ Մայքրոսոֆթ և Յահու!։ 2005 թվականին բացվել է Տորրե Ագբարը, որը նախագծել է ֆրանսիացի ճարտարապետ Ժան Նուվելը։ Այն Բարսելոնայում հանդիսանում է երրորդ ամենաբարձր շենքը՝ 145 մետր (476 ֆուտ) բարձրությամբ և նախատեսված է եղել Հյաթ հյուրանոց դառնալու համար, երբ կառավարչական հարցերը լուծվեն։

Բարսելոնայում կառուցվում է նաև նոր Լա Սագրերա կայարանը, որտեղ տեղակայվելու են նոր գրասենյակային շենքեր, պուրակներ և մշակութային կենտրոններ։ Կառուցումը արդեն սկսվել է՝ երկաթուղային գծերը տեղափոխելով հողից ներքև։
Պատկեր:AZCA.c.m.2.jpg|«Մադրիդի ԱԳԳՏ և ԿՏԲԱ գործարար շրջանները»
Պատկեր:Central_business_district_of_Barcelona_(2).JPG|«Բարսելոնայի 22@ գործարար շրջան»
Պատկեր:Valencia_XXI.jpg|«Վալենսիայի կենտրոնական գործարար շրջան»


## Թայվան
Թայվանում կենտրոնական գործարար շրջանի փոխարեն հաճախ օգտագործվում է «քաղաքի կենտրոն» հասկացությունը (չինարեն՝ «市中心»), սակայն պատմական կենտրոնից դուրս գտնվող առանձին առևտրային տարածքները սովորաբար կոչվում են կենտրոնական գործարար շրջան (չինարեն՝ «中央商業區»), «ֆինանսական շրջան» (չինարեն՝ «金融區») կամ «դեղնուցի գոտի» (չինարեն՝ «蛋黃區»)։ Թայվանում կան նաև բազմաթիվ ավանդական կենտրոնական գործարար շրջաններ։

Թայպեյում՝ երկրի մայրաքաղաքում, գլխավոր երկաթուղային կայարանի շրջակայքը, ներառյալ Թայպեյի արևմտյան շրջանի նախագիծը, համարվում է քաղաքի պատմական կենտրոնը։ Այստեղ տեղակայված են պետական կառույցներ՝ այդ թվում Նախագահության գրասենյակի շենք, Կատարողական Յուանը, Հսկողության Յուանը, Օրենսդրական Յուանը, Դատական Յուանը և տարբեր նախարարություններ։

Երկրորդ հիմնական գործարար շրջանը, որը գտնվում է Թայպեյի կենտրոնական մասում, Շինյի Հատուկ շրջանն է։ Այն հիմնականում զարգացել է 1990-ականներին և դարձել քաղաքի ֆինանսական, քաղաքական և առևտրային կենտրոնը։ Այստեղ կենտրոնացած են բազմաթիվ ընկերությունների գլխավոր գրասենյակներ և գրասենյակային շենքեր, ինչպես նաև երկրի խոշոր առևտրային գոտիներից մեկը։ Տարածքում են գտնվում նաև քաղաքի ամենաբարձր երկնաքերերը, այդ թվում՝ Թայբեյ 101ը, Թայպեյ Նան Շան պլազան և Ֆուբոն Շինյի A25ը։

Երրորդ գործարար շրջանը՝ Նանգանգ շրջանը, գտնվում է քաղաքի արևելյան հատվածում։ Այն զարգացել է 21-րդ դարի սկզբին և այստեղ են տեղակայված Ակադեմիա Սինիկան, Թայպեյի Համաշխարհային առևտրի կենտրոն, Նանգանգ ցուցահանդեսի դահլիճը և Նանգանգ Ծրագրային Ապահովման Պարկը։

Մեծ Թայպեյը հանդիսանում է բազմակենտրոն մետրոպոլիտեն տարածք, և մի շարք այլ շրջաններ ևս դարձել են կարևոր գործարար կենտրոններ, այդ թվում՝ Դաան շրջանը, Շինբան հատուկ շրջանը, Նեյհու շրջանը և Շինձուանգ ենթաքաղաքային կենտրոնը, որը համարվում է ապագայում խոշոր առևտրային կենտրոն դառնալու ներուժ ունեցող տարածք՝ համագործակցելով հարակից Սանչոնգ շրջանի և Ուգու շրջանի հետ։

Թայչունում, որը Թայվանի երկրորդ ամենամեծ քաղաքն է Թայպեյից հետո, կենտրոնական գործարար շրջանը հանդիսանում է քաղաքի 7-րդ վերակառուցման գոտին։ Այն առանձնանում է լայն պողոտաներով, ժամանակակից բնակարաններով, խոշոր առևտրի կենտրոններով և գրասենյակային աշտարակներով, որոնք գիշերը լուսավորվում են։

Գաոսյունում՝ նավահանգստային քաղաքում, կենտրոնական գործարար շրջանը հանդիսանում է Ասիայի Նոր ծովային տարածքը։ Այստեղ են գտնվում քաղաքի ամենաբարձր երկնաքերերը, այդ թվում՝ 85 Սքայ թաուեր և Ֆարգլորի THE ONE -ը, ինչպես նաև Գաոսյունգի նավահանգիստը՝ երկրի ամենամեծ նավահանգիստը։
Պատկեր:Taipei_Night_Skyline_from_Hongludi_20240113.jpg|«Թայպեյի կենտրոնական գործարար շրջանի երկնաքերերի տեսարան՝ Թայպեյ 101-ով՝ Շինյի հատուկ շրջանում»
Պատկեր:Taichung_Skyline_20231202.jpg|«Թայչունի 7-րդ վերակառուցման գոտին հանդիսանում է Թայչունգի հիմնական կենտրոնական գործարար շրջանը»
Պատկեր:Kaohsiung_Skyline_with_Dagang_Bridge_2024.jpg|«Ասիայի Նոր ծովային տարածքը հանդիսանում է Գաոսյունգի հիմնական կենտրոնական գործարար շրջանը»


## Թուրքիա
Թուրքիայում Անկարան դարձել է երկրի մայրաքաղաք 20-րդ դարի սկզբին, սակայն Ստամբուլը մնացել է երկրի գլխավոր տնտեսական կենտրոնը։ Ներկա պահին նախատեսված է 262 հեկտար տարածքով կենտրոնական գործարար շրջան «Varlık, Altındağ»ում։
Պատկեր:Söğütözü_Ankara.jpg|Söğütözü, Անկարա
Պատկեր:Levent_business_district_in_Istanbul_at_night.jpg|«Լեվենտ կենտրոնական գործարար շրջան Ստամբուլում՝ գիշերվա տեսարան»
Պատկեր:Maslak_kerembarut.jpg|Մասլաք, Ստամբուլ


## Միացյալ Թագավորություն
մինի|«Լոնդոն քաղաքը՝ Տաուեր կամրջից»
Լոնդոնը և Կենարի Ուարֆը ծառայում են ոչ միայն Անգլիայի, այլև ամբողջ Միացյալ Թագավորության ամենամեծ կենտրոնական գործարար շրջաններին (կայուն տնտեսական արտադրության հիմքով)։ Լոնդոնը ունի աշխարհի ամենամեծ տնտեսական արտադրության խտացումը։.

Լոնդոնը և Կենարի Ուարֆը հյուրընկալում են բազմաթիվ աշխարհի խոշորագույն ընկերություններ։ 2023 թվականի «Fortune 500 Europe» ցուցակի տվյալներով, Լոնդոնում կա 44 ընկերություն, որը կազմում է ցուցակի եկամտի մոտ 9%-ը։ Մասնավորապես, Shell և BP ընկերությունների գլխավոր գրասենյակները գտնվում են Լոնդոնում, ինչպես նաև նշանակալի այլ ընկերություններ՝ Յունիլիվեր և GSK։  Կենարի Ուարֆը , որը Լոնդոնի խոշոր ֆինանսական շրջաններից մեկն է, նաև հյուրընկալում է բազմաթիվ գլոբալ ֆինանսական հաստատություններ, այդ թվում՝ HSBC, Citigroup, Wells Fargo, Barclays, JPMorgan Chase, MetLife, Clifford Chance և Morgan Stanley։

## Տես նաև
* Քաղաքի կենտրոն
* Դաունթաուն

## Ծանոթագրություններ


Կատեգորիա:Քաղաքաշինություն
Կատեգորիա:Քաղաքներ
Կատեգորիա:Ֆինանսներ